open-index/open-wikipedia-markdown huggingface dataset:
Želízky

**[[Prírodná pamiatka]] Želízky** bola vyhlásená v roku 2001 a nachádza sa na severnej strane Zimořského dolu, spadajúca do katastra obce Dolní Zimoř. Dôvodom ochrany je ochrana xerotermnej lokality na hranách skál s výskytom vzácnych a ohrozených spoločenstiev organizmov. Leží na území CHKO Kokořínsko.

## Opis oblasti
V oblasti se vyskytujú predovšetkým teplomilné trávniky. Z významnejších rastlín možno menovať napr. šalvia lúčna, marinka psia, astra kopijovitá, poniklec lúčny český, kosatec bezlistý a ďalšie. Zo živočíchov je významný výskyt vzácnych druhov bezstavovcov, najmä pavúkov, m. i. termofilné druhy Abacoproeces saltuum a Zelotes aurantiacus.

## Referencie

* 

## Externé odkazy
* Informácie na AOPK ČR 
* Popis na CHKO Kokořínsko  

Kategória:Prírodné pamiatky v Česku
Kategória:Skalné útvary v Stredočeskom kraji
Žemajtské nárečie

**Žemajtské nárečie** (iné názvy: **žmudské nárečie, žemajtský/žmudský dialekt, žmudčina, žemajtčina, dolnolitovské nárečie, dolnolitovský dialekt**; po žemajtsky *žemaitiu ruoda*) je dialekt litovčiny. Hovorí ním okolo 500 tisíc ľudí, prevažne obyvateľov Žmude, z ktorých značná časť sa považuje za príslušníkov etnika Žemaitis.

## Žemajtská abeceda

## Externé odkazy
*  O žemajtských nárečiach, základy pravopisu (v litovčine) 
* Ukážky literatúry 
* Príslovia, hádanky a pod. folklór 

## Zdroj

Kategória:Baltské jazyky
Kategória:Litva
Korytnačia grafika

[náhľad|[Špirála nakreslená korytnačou grafikou]]
**Korytnačia grafika** je termín v počítačovej grafike, ktorý zastupuje vektorovú grafiku, kreslenú pomocou virtuálneho kurzora (korytnačky) nad kartézskou sústavou súradníc. Kurzor je ovládaný príkazmi pre posun alebo otočenie.

Korytnačia grafika je základným prvkom programovacieho jazyka LOGO.

## Princíp vykresľovania
Korytnačka má následujúce vlastnosti:
* poloha (v kartézskej sústave súradníc),
* orientácia (smer pohľadu korytnačky),
* štetec, pomocou ktorého korytnačka kreslí (štetec má ďalšie parametre ako farbu a hrúbku).

Korytnačka je ovládaná následujúcimi príkazmi:
* „Pohni sa vpred“,
* „Otoč sa“,
* „Vezmi si iný štetec“.

Súčasťou príkazov sú aj konkrétne hodnoty, o koľko sa má korytnačka posunúť alebo o aký uhol a pozdĺž akej osi.

## Pozri aj
* Programovací jazyk LOGO
* L-systém

## Externé odkazy
* „Web Turtle“, korytnačia grafika na webovej stránke, autor Bill Kendrick

## Zdroj

Kategória:Počítačová grafika
Dimitrovgrad (Bulharsko)

**Dimitrovgrad** () je mesto v Bulharsku, ktoré leží v Chaskovskej oblasti. Vytvára rovnomenný rajón.

## Geografia
Mesto sa rozprestiera na juhu krajiny, 16,4 km severne od centra oblastiChaskova.

## Demografia
K 15. júnu 2013 tu žilo 40 263 obyvateľov. 

## Dejiny
Sídlo bolo založené v roku 1947 komunistickou vládou Bulharska ako priemyselné mesto. 

## Partnerské mestá
*  Kalamaria, Grécko
*  Dimitrovgrad, Rusko
*  Kazincbarcika, Maďarsko
*  Grosseto, Taliansko
*  Nowa Huta, Poľsko
*  Eisenhüttenstadt, Nemecko
*  Al-Bulajda, Alžírsko
*  Darchan, Mongolsko

## Referencie

## Iné projekty

## Externé odkazy
* Oficiálna stránka mesta

Kategória:Mestá v Bulharsku
Kategória:Chaskovo (oblasť)
Janoška

**Janoška** je priezvisko, pozri Janoška (priezvisko), napr.:

* Ján Janoška (1923 – 1996), slovenský grafik, maliar a pedagóg
* Jur Janoška (1856 – 1930), slovenský evanjelický biskup, predseda Matice slovenskej
* Miloš Janoška (1884 – 1963), slovenský pedagóg, organizátor turistiky

## Pozri aj
* Janoškova ulica
* Jánoška
* Janoško
Charles

**Charles** môže byť:
*anglický variant mena Karol, pozri Karol (prvé meno)
*Charles (princ z Walesu)
* kráter na Mesiaci, pozri Charles (kráter)
Oinopión

[náhľad|Dionýzos so synom Oinopiónom, detail čiernofigúrovej [amfora|amfory, caa 540 – 530 pred Kr.]]
**Oinopión** ( – *Oinopión*, ) je v gréckej mytológii syn boha vína Dionýza (alebo aténskeho kráľa Thésea) a krétskej princeznej Ariadny; kráľ ostrova Chios.

Kráľ Rhadamanthys, slávny zákonodarca na ostrove Kréta, korunoval Oinopióna za kráľa ostrova Chios. Oinopión sa v mladosti od svojho otca boha Dionýza naučil umeniu výroby vína a tak tieto znalosti ostrovanom odovzdal.

Oinopón a nymfa Heliké sa potom stali rodičmi dcéry Meropy.(alebo Aeropy). Podľa antického autora Pausania sa Oinopión plavil na ostrov Chios v sprievode svojich synov,  Tala, Euantha, Mela, Salaga a Athamanta.

Do jeho dcéry Meropy sa zaľúbil slávny lovec Órión. Oinopión mu potom svoju dcéru za manželku sľúbil, pod podmienkou, že jeho ostrov oslobodí od nebezpečných šeliem. Keď Órión zadanú úlohu splnil, Oinopión svoj sľub nemienil dodržať a svadbu stále odkladal. Jedného dňa však Órióna trpezlivosť prešla a potom ako ho Oinopión opil vínom sa jeho dcéry Meropy zmocnil násilím. Za túto nehoráznu opovážlivosť ho Oinopión následne oslepil.

## Referencie a bibliografia

Kategória:Postavy gréckej mytológie
Sberbank Rossii

**Otkrytoje akcionernoje obščestvo Sberbank Rossii** (azbukou *Открытое акционерное общество "Сбербанк России"*, doslova "Verejná akciová spoločnosť Sberbank Ruska") je ruská univerzálna banka so sídlom v Moskve. Podľa trhovej kapitalizácie je najväčšou bankou v Rusku a v krajinách Spoločenstva nezávislých štátov, a 9. najväčšou bankou v Európe (apríl 2022). 

Na Slovensku pôsobila od roku 2013 do roku 2017 formou podniku s obchodným menom Sberbank Slovensko, a.s. V apríli 2022 prišla o bankovú licenciu česká pobočka Sberbank CZ.

## Iné projekty

## Externé odkazy
* Oficiálna stránka Сбербанк России
* Oficiálna stránka Sberbank Slovensko 

## Referencie

## Zdroj
* 

Kategória:Podniky v Rusku
Kategória:Zaniknuté peňažné ústavy na Slovensku
Kobukson

náhľad|Kobukson
**Kobukson** alebo **korytnačia loď** ( - kobukson ) bolo obrnené kórejské plavidlo s delami a lukostrelcami, ktorého palubu chránili železné dosky.

## Dejiny
Kobuksony boli zavedené admirálom menom I Sun-sin krátko pred vpádom japonských síl do Kórei roku 1592.

## Charakteristika
Paluby lodí boli pokryté železným pancierovaním a bodcami, chrániacimi pred naloďovaním. Boli to v podstate predchodcovia pancierových lodí 19. storočia. Niesli až 23 del strieľajúcich na stanoviskách po obvode celej lode, kým lukostrelci strieľali šípy. Admirálov synovec I Puna povedal o lodiach „korytnačie lode mohli preniknúť medzi stovkami nepriateľských lodí, kedy sa im zachcelo, a kamkoľvek sa dostali, stali sa pre nich ostatné plavidlá ľahkou korisťou.“ Najobávanejšia súčasť lode bola dračia hlava na čele lode. Cez jej hrtan mohli vojaci páliť delom alebo pomocou ohňa vytvárať dymovú clonu. Sťažne sa v prípade núdze mohli sklopiť.

## Zdroj

Kategória:Vojnové lode
Veľká cena Nemecka 2013

**Veľká cena Nemecka 2013** (**Formula 1 Großer Preis Santander von Deutschland 2013**) boli preteky Formule 1, ktoré sa konali dňa 7. júla 2013 na okruhu Nürburgring, v Nemecku. Okruh je vybudovaný okolo dediny a stredovekého hradu Nürburg v pohorí Eifel, vo spolkovej krajine Porýnie-Falcko. Boli to deviate preteky sezóny 2013, 74. ročník a v novodobej histórii F1 sa veľká cena išla šesťdesiatkrát.

## Výsledky
### Kvalifikácia

**Poznámka:**
* — Charles Pic dostal penalizáciu päť miest na štartovacom rošte za neplánovanú výmenu prevodovky.

### Preteky

**Poznámka:**
* — Monopost Felipeho Massu dostal šmyk a skončil mimo trate vo štrku.

## Priebežné poradie šampionátu

### Poradie o Pohár jazdca

|-
| 

|

|}

### Poradie o Pohár konštruktérov

## Iné projekty

## Zdroj

Kategória:Formula 1 v roku 2013
Kategória:Veľká cena Nemecka
CHK Admiral

**CHK Admiral (Vladivostok)** (rus. *(Хоккейный клуб) Адмирал (Владивосток)*) je ruský hokejový klub z mesta Vladivostok. Od sezóny 2013/2014 je účastníkom Černyševovej divízie v Kontinentálnej hokejovej lige.

## Zdroj

Kategória:Kontinentálna hokejová liga
Anikétos

**Anikétos** ( - *Anikétos*) je v gréckej mytológii syn Hérakla a jeho manželky Héby, dcéry boha Dia a bohyne Héry.
 
Po smrti hrdinu Hérakla, ktorého zabila otráveným plášťom jeho manželka Déianeira, zletela z Olympu k jeho pohrebnej hranici bohyňa Aténa s poslom bohov Hermom a odviezla ho na zlatom voze na Olymp. Najväčšieho gréckeho hrdinu potom vrelo privítali všetci olympskí bohovia a dokonca aj Héra premohla starú nenávisť a dala mu za manželku svoju dcéru Hébu, bohyňu večnej mladosti.

Najvyšší boh Zeus si s ním sadol za stôl bohov, pohostil ho nektárom a ambróziou a za jeho hrdinské činy mu daroval nesmrteľnosť. Z manželstva Hérakla a Héby sa narodili synovia Alexiares a Anikétos.
 
## Referencie a bibliografia

Kategória:Postavy gréckej mytológie
Rusnak

**Rusnak** môže byť:

* Rusín, pozri Rusíni
* priezvisko, pozri Rusnak (priezvisko), napr.:
** John Rusnak, americký finančný podvodník
** Josef Rusnak, český filmový režisér a scenárista
** Mykola Stepanovyč Rusnak (1921 – 2011), ukrajinský pravoslávny biskup, metropolita

## Pozri aj
* Rusnák
* Rusnok
Rusnák

**Rusnák** môže byť:

* Rusín, pozri Rusíni
* priezvisko, pozri Rusnák (priezvisko), napr.:
** Albert Rusnák (1948 – 1989), slovenský futbalista, brat Vladimíra
** Albert Rusnák ml. (* 1974), slovenský futbalista, syn predošlého
** Daniel Rusnák, slovenský komunálny politik
** Dárius Rusnák (* 1959), slovenský hokejista
** Dárius Rusnák ml. (* 1986), slovenský hokejista, syn predošlého
** Erik Rusnák (* 1985), slovenský hokejista
** Igor Rusnák (* 1936), slovenský dramatik
** Ján Rusnák, viacero osôb
** Juraj Rusnák, viacero osôb
** Michal Rusnák (1923 – 2003), slovenský politik (KSS), poslanec NZ
** Ondrej Rusnák (* 1989), slovenský hokejista, syn Dáriusa
** Peter Rusnák, viacero osôb
** Štefan Rusnák, viacero osôb
** Urban Rusnák (* 1967), slovenský vedec a diplomat
** Vladimír Rusnák (* 1950), slovenský futbalista
** Eva Rusnáková (* 1958), slovenská politička (SDKÚ), poslankyňa NR SR

## Pozri aj
* Rusnak
* Rusňák
Melas

**Melas** () môže byť:
*v gréckej mytológii :
**syn Oinopióna, kráľa ostrova Chios, pozri Melas (syn Oinopióna)
**syn Frixa a Chalkiopy, pozri Melas (syn Frixa)
**syn Porthaóna a Euryty, pozri Melas (syn Porthaóna)
**syn boha Poseidóna, pozri Melas (syn Poseidóna)
**syn Ópa z Arkádie, pozri Melas (syn Ópa)
**syn Likymnia z Mykén, pozri Melas (syn Likymnia)
*starogrécky sochár, pozri Melas (sochár) 
*v antickej geografii:
**rieka v Arkádii, pozri Melas (rieka v Arkádii)
**rieka v Fthiotide, pozri Melas (rieka vo Fthiotide)
**rieka v Boiótii, pozri Melas (rieka v Boiótii)
**rieka v Trácii, pozri Melas (rieka v Trácii)
Arda

**Arda** môže byť:
* rieka:
** Arda (prítok Marice) 
** Arda (prítok Pádu)
* fiktívny svet Tolkiena, pozri Arda (Tolkien)
Korytnačkovité

**Korytnačkovité** (Testudinidae) je čeľaď suchozemských plazov z radu korytnačkotvaré (Testudines).

## Charakteristika
Karapax a plastrón majú spojený mostom. Rôzne druhy dorastajú do rôznych veľkostí od niekoľkých centimetrov až do dvoch metrov. Sú obvykle aktívne cez deň, v závislosti od okolitej teploty po zotmení. Sú to všeobecne samotárske zvieratá.

Väčšinou sú to bylinožravce, živia sa trávou, listovou zeleninou, kvetmi, ovocím. Niektoré druhy sú všežravé. Niektoré druhy konzumujú červy, hmyz a zdochliny v ich prirodzenom prostredí. Príliš mnoho bielkovín je pre ne však škodlivé a môže spôsobiť deformáciu panciera a iné zdravotné problémy.

Mnoho druhov korytnačiek je sexuálne dimorfných, rozdiely medzi samcami a samicami sa líšia druh od druhu. U niektorých druhov majú samce vyčnievajúci krčný štítok na pancieri dlhší ako samice, u iných majú dlhšie pazúry na predných končatinách. U väčšiny druhov korytnačiek býva samica väčšia ako samec. Niektorí vedci sa domnievajú, že samce rastú rýchlejšie, zatiaľ čo samice pomalšie, ale viac. Samec má tiež plastrón zakrivený dovnútra kvôli reprodukcii. Najjednoduchší spôsob ako určiť pohlavie korytnačky, je pozrieť sa na chvost. Samice majú spravidla menší chvost, zatiaľ čo samce ho majú oveľa dlhší.

## Reprodukcia
Samica kladie jedno až tri vajca do vyhrabanej jamky v piesku. Vajcia znáša a potom zahrabáva obvykle v noci. Vajcia sú ponechané bez dozoru a podľa druhu sa za 60 – 120 dní liahnu mláďatá. Veľkosť vajíčka závisí od veľkosti matky a možno ho odhadnúť podľa otvoru kloaky medzi karapaxom a plastrónom. Plastrón u samice má viditeľný vrub pod chvostom, čo uľahčuje prechádzanie vajca. Po skončení inkubačnej doby už majú mláďatá zub, aby sa vymanili zo svojej škrupiny. Mladé korytnačky často vyžadujú viac živín ako dospelé. Je bežné, že mláďatá bylinožravých druhov jedia červy alebo larvy hmyzu kvôli proteínu.

## Systém
Korytnačkovité (Testudinidae):
*? rod † Achilemys
* rod Aldabrachelys (vrátane rodov Dipsochelys a Megalochelys)
* rod Astrochelys – korytnačka
* rod †Cylindraspis
*?rod † Damonia
*? rod †Dithyrosternon
*?rod †Ergilemys 
*?rod Floridemys/Bystra
* rod Geochelone – korytnačka
*rod †Gigantochersina
* rod Gopherus (vrátane rodov Oligopherus a Xerobates) – korytnačka
* rod  †Hadrianus
*?rod †Hesperotestudo
*?rod †Cheirogaster
* rod Chelonoidis – korytnačka
* rod Chersina – korytnačka
* rod Homopus – korytnačka
* rod † Impregnochelys
* rod Indotestudo – korytnačka
*?rod †Kansuchelys
* rod Kinixys – korytnačka
* rod Malacochersus – korytnačka
* rod Manouria – korytnačka
* rod † Miotestudo
*?rod † Namibchersus
* rod Psammobates – korytnačka
* rod Pyxis (vrátane rodu Axinixys) – korytnačka
*?rod †Sinohadrianus
* rod Stigmochelys – korytnačka
* rod † Stylemys
* rod Testudo (vrátane rodov Agrionemys, Eurotestudo, Chersine, Protestudo a Paleotestudo) – korytnačka

## Referencie


## Iné projekty

## Zdroj
Delta Machine

***Delta Machine*** je trinásty štúdiový album britskej hudobnej skupiny Depeche Mode. Album bol prvýkrát vydaný dňa 22. marca 2013 v Nemecku a Írsku, 25. marca 2013 vo Veľkej Británii a o deň neskôr v USA. Jeho producentom je ako v prípade predošlých dvoch albumov Ben Hillier. Skupina nadväzuje na obdobie svojej najväčšej slávy. Všetky skladby zložil Martin Gore.

## Zoznam skladieb
### Štandardné CD
# „Welcome to My World“ – 4:56
# „Angel“ – 3:57
# „Heaven“ – 4:03
# „Secret to the End“ – 5:12
# „My Little Universe“ – 4:24
# „Slow“ – 3:46
# „Broken“ – 3:58
# „The Child Inside“ – 4:16
# „Soft Touch/Raw Nerve“ – 3:26
# „Should Be Higher“ – 5:04
# „Alone“ – 4:27
# „Soothe My Soul“ – 5:22
# „Goodbye“ – 5:03

### Deluxe edícia
Toto vydanie zahŕňa štandardné CD, druhé CD s bonusovými skladbami a 28-stranový viazaný booklet.
; CD 2 – Bonusové skladby
# „Long Time Lie“ – 4:25
# „Happens All the Time“ – 4:20
# „Always“ – 5:07
# „All That's Mine“ – 3:23

### iTunes
Digitálna verzia zahŕňa 17 skladieb (Deluxe edície) a extra bonusovú skladbu.
:18. „Heaven“ (Live Studio Session) – 3:52

## Single
#"Heaven" 
#"Soothe My Soul" 
#"Should Be Higher" 

Kategória:Albumy Depeche Mode
Kategória:Hudobné albumy z 2013
Apoftegma

**Apoftegma** () je stručný výrok historickej osobnosti, ktorý sa týka nadčasovej pravdy. Podobný význam majú slová gnóma, sentencia a maxima. V antickom období apoftegmy zozbieral a vydal napr. Plutarchos.

## Referencie


## Pozri aj
* Apofthegmata tón hagión paterón

Kategória:Literárne pojmy
Inkubácia

**Inkubácia** môže byť:
*inkubačná lehota
*v poľnohospodárstve: vysedenie vajec prirodzeným alebo umelým teplom, pozri vysedenie vajca a umelé liahnutie
*v náboženstve: spanie (spojené s očistným kúpeľom a pôstom) na podlahe svätyne pri čakaní na uzdravenie, pozri inkubácia (náboženstvo)
Claude Fauchet

**Claude Fauchet** (* 3. júl 1553 – † 1602) bol francúzsky sudca, humanista a historik.

V roku 1554 nasledoval kardinála de Tournon do Talianska. Bol prvým predsedom Cour des monnaies a Henrich IV. ho menoval historiografom Francúzska. Bol jedným z prvých, ktorí zbierali staré kroniky a diela starých francúzskych autorov.  

## Dielo
* *Recueil des Antiquités gauloises et françaises*, 1579
* *Recueil de l'origine de la langue et poésie française*, 1581 Text online
* *Les Oeuvres de C. Cornelius Tacitus... assavoir : les Annales et Histoires des choses advenues en l'Empire de Rome depuis le trespas d'Auguste ; la Description des mœurs et des peuples de Germanie ; la Vie de Jules Agricola...*, (Traduction), 1584. 
* *Origines des dignités et magistrats de France. Origines des chevaliers, armoiries et héraux, ensemble de l'ordonnance, armes et instruments desquels les Français ont anciennement usé en leurs guerres*, 1600 Text online
* *Fleur de la maison de Charlemagne*, v *Antiquités gauloises et françaises*, 1601
* *Déclin de la maison de Charlemagne*, v *Antiquités gauloises et françaises*, 1602
* *Les Œuvres de feu M. Claude Fauchet, premier president de la Cour des Monnaies*, 1610

## Zdroj

Kategória:Francúzski historici
Kategória:Narodenia v 1553
Kategória:Úmrtia v 1602
Kategória:Francúzski sudcovia
Kategória:Humanisti
Kategória:Osobnosti z Paríža
Mladé ninja korytnačky

**Mladé ninja korytnačky** (iné názvy: **Korytnačky ninja, Ninja korytnačky, Teenage Mutant Hero Turtles, Teenage Mutant Ninja Turtles, Ninja Turtles**, angl. *Teenage Mutant Hero Turtles, Teenage Mutant Ninja Turtles, Ninja Turtles*) môže byť fiktívna skupina 4 korytnačiek z rovnomenných seriálov, komiksov, filmov a podobne, pozri Mladé ninja korytnačky (všeobecne)

**Mladé ninja korytnačky** môže byť aj televízny animovaný seriál z rokov 1987 – 1996 o týchto korytnačkách, pozri Mladé ninja korytnačky (seriál z roku 1987)

**Teenage Mutant Ninja Turtles** môže byť aj:
* ďalší animovaný seriál o týchto korytnačkách:
**z rokov 2003 - 2009, pozri Teenage Mutant Ninja Turtles (seriál z roku 2003)
**z roku 2012, pozri Teenage Mutant Ninja Turtles (seriál z roku 2012)
*videohra, pozri Teenage Mutant Ninja Turtles (videohra)

**Korytnačky ninja** alebo **Mladé ninja korytnačky** môže byť názov alebo hlavná časť názvu nasledujúcich filmov o týchto korytnačkách:
*Korytnačky ninja (film z roku 1990)
*Korytnačky ninja II. (1991)
*Korytnačky ninja III. (1993)

**Teenage Mutant Hero Turtles** môže byť aj komiks o týchto korytnačkách, pozri Teenage Mutant Hero Turtles (komiks)

**Ninja korytnačky** môže byť aj film z roku 2014, pozri Ninja korytnačky (film)

## Pozri aj
*Ninja Turtles: The Next Mutation (hraný seriál 1997 – 1998, 26 častí)
*Mutant Turtles: Čódžin Densecu-hen (Mutant Turtles: Superman Legend) (japonská manga z rokov 1996 a 1997, 2 x 30 minút)
*Teenage Mutant Ninja Turtles: The Cufflink Caper (animovaný TV film z roku 1990)
*Teenage Mutant Ninja Turtles: Planet of the Turtleoids (TV film z roku 1991)
* (animovaný film z roku 2007)
*Teenage Mutant Ninja Turtles: Turtles Forever (animovaný film z roku 2009)
*Teenage Mutant Ninja Turtles II: The Arcade Game (videohra)
*Teenage Mutant Ninja Turtles III: The Manhattan Project (videohra)
*Teenage Mutant Ninja Turtles: Tournament Fighters (videohra)
*Teenage Mutant Ninja Turtles: Fall of the Foot Clan (videohra)
*Teenage Mutant Ninja Turtles II: Back from the Sewers (videohra)
*Teenage Mutant Ninja Turtles III: Radical Rescue (videohra)
*Ninja korytnačky 2
Nausithoos

**Nausithoos** ( - *Nausithoos*) môže byť v gréckej mytológii:
* syn boha Poseidóna a Periboie, pozri Nausithoos (syn Poseidóna)
* syn ithackého kráľa Odysea, pozri Nausithoos (syn Odysea)
Nausithoos (syn Poseidóna)

**Nausithoos** ( - *Nausithoos*) je v gréckej mytológii syn boha Poseidóna a jeho milenky Periboie, dcéry kráľa Gigantov Eurymedóna, bol kráľ Fajákov.

Nausithoos žil pôvodne na ostrove Hypereia, ktorý neustále ohrozovali susední Kyklopi. Keď sa už konflikt medzi nimi veľmi vyostril, ostrov so svojim ľudom radšej opustil a odplával na ostrov Scheria (dnes ostrov Korfu, Homérom nazývaného ostrovom blaženého národa Fajákov), kde založil kráľovstvo Fajákov.

Nausithoos sa potom stal otcom dvoch synov, Alkinoa a Rhexénora. Rhexénor umrel mladý, ale nie bezdetný, lebo ostala po ňom dcéra Arété. Starší Alkinoos zdedil po otcovi kráľovské žezloa oženil sa so svojou neterou Arétou a mal s ňou dcéru Nausikau, ktorá sa postarala o stroskotaného ithackého kráľa Odysea. Dcéra kráľa Fajákov dala cudzincovi šaty a ukázala mu cestu do paláca svojho otca. Nausikaa sa neskôr vydala za Odyseovho syna Télemacha.

Podľa antického autora Apollónia Rhodského sa Nausithoos oženil s Makridou, dcérou Aristaia. Jeho manželka Makris sa v jaskyni starala o malého Dionýza, syna boha Dia, ktorého tam ukrývali pred žiarlivou Diovou manželkou Hérou.

## Referencie a bibliografia

Kategória:Postavy gréckej mytológie
Tomáš Hála

**Tomáš Hála** môže byť:

* český filológ, prekladateľ a pedagóg (1885 – 1942), pozri Tomáš Hála (filológ)
* český dirigent a pedagóg (* 1963), pozri Tomáš Hála (dirigent)

Hála, Tomáš
Alexiares

**Alexiares** alebo **Alexiarés** ( - *Alexiares/iný prepis: Alexiarés*) je v gréckej mytológii syn Hérakla a jeho manželky Héby, dcéry boha Dia a bohyne Héry.
 
Keď zomrel hrdina Hérakles, ktorého neúmyselne zabila otráveným plášťom vlastná manželka Déianeira, zleteli z Olympu k jeho pohrebnej hranici bohyňa Aténa a posol bohov Hermes a odviezli ho na zlatom voze na Olymp. Tam sa najväčší grécky hrdina dočkal vrelého privítania od všetkých olympských bohov a dokonca aj Héra premohla starú nenávisť a dala mu za manželku svoju dcéru Hébu, bohyňu večnej mladosti.

Najvyšší boh Zeus si s ním sadol za stôl bohov, pohostil ho nektárom a ambróziou a za jeho hrdinské činy mu daroval nesmrteľnosť. Hérakles potom oslobodený od útrap pozemského života, žil so svojou manželkou Hébou šťastne a plodom ich lásky boli synovia Anikétos a Alexiares.
 
## Referencie a bibliografia

Kategória:Postavy gréckej mytológie
Ázijský vyzývací pohár v pozemnom hokeji 2013

**Ázijský vyzývací pohár v pozemnom hokeji 2013** bol prvý turnaj ázijského vyzývaceho pohára v pozemnom hokeji, ktorý organizuje Ázijská federácia pozemného hokeja (ASHF). Konal sa od 1.8. septembra 2013 v Bangkoku, v Thajsku, za účasti 4 mužských a 6 ženských tímov. Zvíťazili na ňom hokejisti Srí Lanky a hokejistky domáceho Thajska. 

## Účastníci

;Muži
 
 Číslo udáva umiestnenie v medzinárodnom rebríčku FIH k 7. júlu 2013.

;Ženy
 
 Číslo udáva umiestnenie v medzinárodnom rebríčku FIH k 30. júnu 2013.

## Výsledky
### Muži
#### Základná skupina

#### Play off
##### Stretnutia o 3. miesto

##### Finále

----

### Ženy
#### Základná skupina

}
|align=left| 
| [ info]
|-
|align=right| ***'
|***'
| 
|align=left| 
| [ info]
|-
|align=right| 
|***'
| <small></small>
|align=left| 
| [ info]
|}



==== Play off ====
===== Stretnutia o 5. miesto =====
}</small>
|align=left| 
| [ info]
|}

===== Stretnutia o 3. miesto =====
}</small>
|align=left| 
| [ info]
|}

===== Finále =====
}</small>
|align=left| ***'
| [ info]
|}

## Konečné poradie tímov

;Muži

;Ženy

## Referencie

## Pozri aj
* Majstrovstvá Ázie v pozemnom hokeji mužov 2013
* Majstrovstvá Ázie v pozemnom hokeji žien 2013

## Externé odkazy
* Oficiálna stránka ASHF 
* Oficiálna stránka Thajskej asociácie pozemného hokeja (po thajsky)

Kategória:Pozemný hokej v 2013
Kategória:Ázijský vyzývací pohár v pozemnom hokeji
Pozemný hokej
Georges Balandier

**Georges Balandier** (* 21. december 1920, Aillevillers-et-Lyaumont, Francúzsko – † 5. október 2016, Paríž, Francúzsko) bol francúzsky etnológ a sociológ.

## Životopis
Po štúdiu filozofie a druhej svetovej vojne Balandier pracoval pre francúzsku vládu, a v tejto funkcii často cestoval do kolónií. Otrasený sociálnou mizériou, ktorú tu našiel, obrátil sa k etnológii. Od roku 1955 vydával prvé vedecké práce o afrických spoločenstvách. Spolu s Alfredom Sauvy v roku 1956 vyvinul koncept tretieho sveta (podľa "tretieho stavu" Veľkej francúzskej revolúcie).

Balandier bol emeritný profesor na Sorbonne a riaditeľ výskumu na École des hautes études en sciences sociales (EHESS).

## Dielo
* 1947 *Tous comptes faits*, Paris
* 1952 "Contribution à une Sociologie de la Dépendance", *Cahiers Internationaux de Sociologie*, XII
* 1952 (spoluautor Pierre Mercier) *Particularisme et Evolution: les pêcheurs Lébou (Sénégal)*, St Louis du Sénégal, IFAN
* 1952 *Les villages gabonais*, Brazzaville, Institut d'études centrafricaines
* 1955 *L'anthropologie appliquée aux problèmes des pays sous-développés*, Paris, Cours de droit, 376 s.
* 1955 *Sociologie des Brazzavilles noires*, Paris, A.Colin
* 1955 *Sociologie actuelle de l'Afrique noire. Dynamique des changements sociaux en Afrique centrale*, Paris, PUF
* 1957 *Le Tiers-Monde, sous-développement et développement*, Paris, PUF-INED 
* 1957 *Afrique ambigüe*, Paris
* 1959 * Les pays sous-développés: aspects et perspectives*, Paris
* 1961 *Les pays en voie de développement : analyse sociologique et politique*, Paris
* 1965 *La vie quotidienne au royaume de Kongo du XVIe au XVIIIe siècles*, Paris, Hachette
* 1967 *Anthropologie politique*, Paris, PUF: un des fondamentaux de l'anthropologie politique
* 1968 *Dictionnaire des civilisations africaines*, Paris, Fernand Hazan
* 1970 *Sociologie des mutations*, Paris, Anthropos
* 1971 *Sens et puissance : les dynamiques sociales*, Paris, PUF
* 1972 *[[Georges Gurvitch]], sa vie, son œuvre*, Paris, PUF
* 1974 *Anthropo-logiques*, PUF 
* 1977 *Histoire d'Autres*, Paris, Stock
* 1980 *Le pouvoir sur scène*, Paris, Fayard 
* 1981 *Autour de Georges Balandier*, Paris, Fondation d'Hautvillers
* 1985 *Le détour : pouvoir et modernité*, Paris, Fayard
* 1988 *Le désordre : éloge du mouvement*, Paris, Fayard
* 1994 *Le dédale : pour en finir avec le XXe siècle*, Paris, Fayard
* 1996 *Une anthropologie des moments critiques*, Paris, EHESS
* 1997 *Conjugaisons*, Paris, Fayard
* 2000 *Avec Leonardo Cremonini en connivence*, Milan, Electa
* 2001 *Le Grand Système*, Paris, Fayard
* 2003 *Civilisés, dit-on*, Paris, PUF
* 2005 *Civilisation et Puissance*, Paris, L'Aube
* 2008 *Fenêtres sur un nouvel âge (2006-2007)*, Paris, Fayard
* 2009 *Le dépaysement contemporain : l'immédiat et l'essentiel*, Paris, PUF
* 2012 *Carnaval des apparences *, Paris, Fayard

## Referencie

## Externé odkazy
* Georges Balandier na classiques.uqac.ca 

## Zdroj

Kategória:Francúzski sociológovia
Kategória:Francúzski etnológovia
Apémosyné

**Apémosyné** alebo **Apémosyna** ( - *Apémosyné*) je v gréckej mytológii dcéra Katrea, syna krétskeho kráľa Minoa
 
Apémosyné bola dcérou Katrea, ktorý mal okrem nej ešte dcéry Aeropu a Klymenu a syna Althaimena. Jej otec si žil spokojne až dovtedy, kým mu veštec nepredpovedal, že zomrie rukou svojho dieťaťa. Syn Althaimenes sa o tejto veštbe dozvedel a z obavy, že sa veštba naplní, opustil so sestrou Apémosynou Krétu a doplavil sa s ňou na ostrov Rodos, kde založil mesto Kréténia.

Do Apémosyny sa neskôr zamiloval boh Hermes, ale ona jeho lásku neopätovala a zakaždým, keď sa k nej priblížil, pred ním utiekla. Boh Hermes sa však nedal odradiť, položil na cestu čerstvé kože, na ktorých sa Apémosyné v behu pošmykla a potom ju zneuctil. Apémosyné s ním otehotnela a keď sa s tým zverila bratovi, on jej neuveril, že dieťa čaká s bohom a nahnevaný ju dokopal až na smrť.

## Referencie

Kategória:Postavy gréckej mytológie
Trolejbusová doprava v Poznani

V poľskom meste **[[Poznaň]]** bola 40 rokov v prevádzke malá sieť **[[trolejbusová doprava|trolejbusovej dopravy]]**.

Prvé trolejbusy vyšli do poznaňských ulíc 12. februára 1930 na trase *Śródka* – *Wiejska*. Pokiaľ nepočítame približne ročnú, tzv. historickú prevádzku vo Vroclave v rokoch 1912 a 1913, bola poznaňská trať prvým trolejbusovým systémom na území dnešného Poľska. V rokoch 1939 – 1944 vznikli ďalšie dve trate (do ulice *Warszawską* a v západnej časti mesta k vojenskému letisku). Po ukončení vojny boli v období marec 1946 až august 1947 všetky tri trate obnovené. V roku 1948 bola sprevádzkovaná v poradí už štvrtá trolejbusová linka, tá obdržala písmeno T (ostatné boli označené U, W a Z), o dva roky neskôr jazdili trolejbusy už na piatich linkách (nove tiež S). K použitiu číselného označenia bolo pristúpené roku 1954, kedy niektoré linky boli spojené, iné predĺžené na novo postavené úseky, takže v Poznani bolo v prevádzke 6 (101 – 106) a za krátko už sedem (až po číslo 107) trolejbusových liniek. V 50. rokoch boli do Poznane dodané tiež česko-slovenské vozy Škoda 8Tr.

Rušenie trolejbusových tratí bolo zahájené na konci 50. rokov, kedy linka 105 bola nahradená novo postavenou električkovou traťou. O definitívnom konci poznaňských trolejbusov, ktoré mali byť nahradené autobusmi, rozhodlo mestské zastupiteľstvo v roku 1966. Prevádzka poslednej linky, č. 103, bola ukončená 29. marca 1970.

## Iné projekty

## Externé odkazy
* Historie poznaňských trolejbusů  

## Zdroj

Kategória:Doprava v Poznani
Poznaň
Plastrón (korytnačka)

[náhľad|Plastrón [korytnačka maľovaná|korytnačky maľovanej]]
[náhľad|Vľavo - štítky a vpravo - kostné komponenty plastrónu [korytnačky]]
**Plastrón** alebo **brušný pancier** je spodná časť panciera korytnačky, ktorá by sa dala označiť ako brucho.

Je podobný v zložení ako karapax s vonkajšou vrstvou horného materiálu, ktorá je rozdelená do plôšok, ktoré nazývame štítky. V niektorých rodoch je pánt medzi hrudným a brušným štítkom, vďaka ktorému sa korytnačka môže sama do panciera takmer úplne uzavrieť. U niektorých druhov možno rozlíšiť pohlavie korytnačky podľa toho, či je plastrón vypuklý (samička) alebo nie. To kvôli pozícii k páreniu.

Plastrónové štítky sa pripájajú pozdĺž centrálneho švu uprostred plastrónu. Rôzne dĺžky úsekov švu môžu byť použité k identifikácii druhu korytnačky. Na plastróne je priečne šesť symetrických párov štítkov: chytací, končatín, prsný, brušný, stehenný a análny (idúci od hlavy až k chvostu pozdĺž švu). Brušné a chytacie štítky sú približne rovnakej dĺžky, tiež stehenné a prsné švy sú približne rovnakej dĺžky.

Korytnačie plastróny boli používané v starej Číne pri veštení z kostí.

## Vzorce plastrónu
Plastrálny vzorec slúži k porovnaniu veľkosti jednotlivých štítkov (merané pozdĺž stredného švu). Následujúce štítky sú často rozlišované s označením:
* intergulárny (intergular) = intergul
* chytací (gular) = gul
* pažný (humeral) = hum
* prsný (pectoral) = pect
* brušný (abdominal) = abd
* stehenný (femoral) = fem
* análny (anal) = an
Porovnanie vzorcov plastrónu stanovuje rozdiel medzi dvoma druhmi. Napríklad pre korytnačku karolínskou je vzorec: an > abd > gul > pect > hum >< fem.

## Referencie

## Iné projekty

## Zdroj

Kategória:Anatómia živočíchov
Kategória:Korytnačky
Korytnačina

náhľad|Miska z korytnačiny
náhľad|Presvietená korytnačina
**Korytnačina** (nesprávne (a po česky) *želvovina*) je prírodný materiál, ktorý sa získava z horného panciera morskej korytnačky karety pravej (Eretmochelys imbricata). Najčastejšie má jasne žltú až medovú farbu, bohato posiatu tmavo červenými až hnedými škvrnami.

Ide o rohovinové dosky, ktoré majú štruktúru rastúcu do všetkých strán, preto má tento materiál dobré vlastnosti pre spracovávanie. Dá sa dobre leštiť a teplom tvarovať. Korytnačina sa používala na vykladanie nábytku (marketéria), zdobenie luxusného tovaru (pudrenky, tabatierky), na výrobu dekoratívnych predmetov, hrebeňov do vlasov, spôn aj okuliarových rámov.

Medzinárodný obchod s korytnačinou je zakázaný, pretože je kareta chránená dohovorom CITES.

## Iné projekty

## Zdroj

Kategória:Živočíšne produkty
Kategória:Korytnačky
Spencer Chamberlain

**Spencer Chamberlain** (* 4. január 1983, Chapel Hill, Severná Karolína, USA) je americký hudobník, známy predovšetkým ako frontman metalcorovej skupiny Underoath. Predtým, ako sa stal členom skupiny Underoath bol vokalistom skupiny This Runs Through aj so svojím bratom Philom Chamberlainom, ktorý bol bubeník.

## Mladosť
Spencer Chamberlain sa narodil v Chapel Hill v Severnej Karolíne a vyrastal v Greensboro so svojou matkou a starším bratom Philom. Keď bol dieťa, jeho rodina nemala dostatok peňazí na platenie školného v Greensboro Day School. Chambellain tiež bojoval s drogovou a alkoholovou závislosťou. Pre Alternative Press povedal, „viete, čo majú niektorí ľudia ako dobrú rodinu alebo priateľku, ktorá je tu pre vás a nikdy nezlyhá? To boli pre mňa drogy. To bola moja slabosť“. Mal veľké problémy s vážnou závislosťou na kokaíne. Skoro potom nastúpil na strednú školu Page High School. Po jej ukončení sa presťahoval na Floridu. Pokračoval so závislosťou, až kým ho jeho nevlastný brat pastor zasvätil do kresťanstva.

## Diskografia
;So skupinou This Runs Through
* *Until Forever Finds Me* (EP) (2003)
;So skupinou Underoath
* *[[They're Only Chasing Safety]]* (2004)
* *[[Define the Great Line]]* (2006)
* *[[Survive, Kaleidoscope]]* (2008)
* *[[Lost in the Sound of Separation]]* (2008)
* *Live at Koko* (2010)
* *[[Ø (Disambiguation)]]* (2010)
* ** (2012)

## Referencie

## Zdroj

Kategória:Členovia skupiny Underoath
Kategória:Heavymetaloví speváci USA
Kategória:Heavymetaloví gitaristi USA
Kategória:Tenoristi USA
Kategória:Osobnosti zo Severnej Karolíny
Lupina

**Lupina** môže byť:
*jeden z drobných kúskov odlupujúcej sa pokožky (najmä hlavy), pozri lupina (koža)
*rod rastlín, pozri lupina (rod)
*semená tohto rodu rastlín (ako krmivo)
Európska asociácia pre školskú hudobnú výchovu

**Európska asociácia pre školskú hudobnú výchovu** (**European Association for Music in Schools**, skr. **EAS**). je mimovládna organizácia, ktorá združuje európskych hudobných pedagógov (učiteľov, umelcov, vedcov) s cieľom vytvárania a zlepšovania systémov hudobného vzdelávania v európskych krajinách. Je otvorená všetkým zainteresovaným a ponúka možnosti vzájomnej podpory, výmeny informácií a spolupráce.

Dejiny organizácie sa začali fórom *Perspectives of Music Education in a new Europe* v rámci konferencie *Bundesschulmusikwoche*, *Verband Deutscher Schulmusiker* nemeckého spolku školských hudobníkov konanej v roku 1990 v Lübecku. Impulzom bola situácia v Európe po páde Železnej opony. Na konferencii bola spísaná charta budúcej organizácie. Dieter Zimmerschied sa stal jej prvým predsedom v rouku 1990. Formálne bola organizácia založená 31. októbra 1996 v Belgicku pod názvom EAS, ASSOCIATION EUROPEENNE POUR LA MUSIQUE A L’ECOLE – EUROPEAN ASSOCIATION FOR MUSIC IN SCHOOLS – EUROPÄISCHE ARBEITSGEMEINSCHAFT SCHULMUSIK.

Národnou koordinátorkou na Slovensku bola prof. Mgr. art. Irena Medňanská, PhD. z Prešovskej univerzity v Prešove. Medňanská bola členkou *Arbeitsgemeinschaft Musikpädagogik der südlichen Länder Europa*, táto asociácia dopomohla k vzniku EAS. Medňanská bola členkou výboru EAS a od roku 2016 čestnou členkou. V roku 2025 Slovensko zastupuje Mária Strenáčiková.

## Referencie

## Externé odkazy
* European Association for Music in Schools
* EAS Slovensko

Kategória:Medzinárodné organizácie
Kategória:Hudobné organizácie
Kategória:Vzdelávacie organizácie
Plastrón

**Plastrón** môže byť:
* v bežnom oblečení:
**zastarano: náprsenka, najmä naškrobená náprsenka košele smokingu alebo fraku
** ozdobná vložka vo výstrihu dámskych šiat, pozri plastrón (dámske šaty)
** historicky: lem na hrudi ulánskej uniformy, pozri plastrón (uniforma)
* v šerme: chránidlo hrude šermiarov, pozri plastrón (šerm)
*v zoológii: 
**brušný pancier, pozri plastrón (korytnačka)
**zoskupenie jemných chĺpkov na povrchu tela hmyzu, ktoré zadržiava vzduch a vytvára tak vzduchovú bublinu, ktorou hmyz dýcha pod hladinou vody, pozri plastrón (hmyz)
Adsorbér

**Adsorbér** je zariadenie, ktorého účelom je zachytávanie látok vo forme plynu alebo pary adsorpciou na povrch adsorbentu. Zachytené látky sa následne odstraňujú z adsorbentu procesom  nazývaným desorpcia a adsorbent sa recykluje. Používa sa v laboratóriách i v priemysle; v laboratóriách obvykle so statickým adsorbentom, v priemysle sa využívajú veľké sústavy nazývané adsorpčné kolóny, s adorbentom pohyblivým (cirkulujúcim).

## Zdroj
*

Kategória:Separačné metódy
Adsorpčná hysteréza

**Adsorpčná hysteréza** je jav, keď priebeh adsorpčnej izotermy pri adsorpcii a desorpcii nie je totožný. Vyskytuje sa pri použití poréznych adsorbentov. Príčinou je odlišné plnenie a vyprázdňovanie pórov adsorbentu. Z tvaru hysteréznej „slučky“ je možné určiť približnú veľkosť a tvar pórov.

## Zdroje
*
*

Kategória:Fyzikálne deje
Medzinárodné letisko Dauha

**Medzinárodné letisko Hamad** (IATA: **DOH**, ICAO: **OTBD**) (arab.: مطار الدوحة الدولي) je medzinárodné letisko, ktoré sa nachádza v blízkosti hlavného mesta Kataru, v Dauhe. Ide o jediné letisko v krajine a tiež domov pre jednu zo svetových leteckých spoločností Qatar Airways.

Letisko bolo postavené v roku 2005, kedy ho používali iba domáci turisti na cesty do zahraničia a tiež slúžilo pre zahraničných pracovníkov s ropou a zemným plynom. V súčasnosti letisko láka viac ľudí, práve zo zahraničia a to hlavne turistov. Spočiatku dokázalo odbaviť len 9 miliónov cestujúcich ročne, teraz sa jeho kapacita zvýšila takmer o 30 miliónov, takže ročne odbaví 38 miliónov. Nielen osobná doprava z neho robia významné letisko, ale tiež nákladná doprava, kde letisko zaujalo 27. miesto vo svete. Je jedno z najväčších letísk na Blízkom východe.

Na letisku ročne pristane okolo 200 000 lietadiel, a preto letisko obsahuje 42 parkovacích miest pre lietadlá. Na letisku sa tiež nachádza 60 odbavovacích brán, 8 kolotočov pre batožinu a viac ako 1000 parkovacích miest pre autá. Letisko tvoria dva terminály, hlavný terminál slúži iba pre leteckú spoločnosť Qatar Airways a nový terminál sa venuje viac ako tridsiatim ďalším leteckým spoločnostiam. Letisko bolo niekoľkokrát rozšírené, pre zvýšenie kapacity cestujúcich. Obsahuje taktiež Wi-Fi sieť, rôzne butiky, či niekoľko reštaurácií. Jeho 4,6 kilometrová dráha je jedna z najdlhších dráh civilného letectva. Významná je aj letisková veža, ktorá bola navrhnutá Curtisom W. Fentressom, zakladateľom americkej firmy Fentress Architects. Lietajú tu každodenné linky do Veľkej Birtánie, Nemecka, Španielska, Francúzska, Ruska, USA a do niekoľkých ázijských krajín.

## Letecké destinácie

## Zdroj
*

Kategória:Dauha
Daniela Tarinová

**Daniela Tarinová** (* 7. júl 1961, Bratislava) je slovenská maliarka a ilustrátorka.

## Život
Narodila sa v Bratislave v roku 1961. Od roku 1976 do roku 1980 študovala na Umelecko-priemyselnej škole v Bratislave propagačnú grafiku. Potom od roku 1982 pokračovala v štúdiu u profesora Albína Brunovského, odbor ilustračná grafika až do roku 1986.

## Tvorba
Svoje obrazy ladí romanticky až rozprávkovo, typicky v dvoch-troch farebných tónoch. Dramatický kontrast stretnutia svetla s tmou, zvláštne presvitanie svetiel a záhadná atmosféra obrazov, je docielená vlastnou technikou práce a farebných kombinácií.
	
Výtvarnou tvorbou vyjadruje svoj obdiv k stvoreniu. Poukazuje na krásu zdanlivo obyčajných vecí, ktoré sú okolo nás, často používa motív ženy doplnený štylizovaným až abstraktným kvetom. V portrétoch vidí možnosť vyjadriť tie krajšie ľudské vlastnosti a city. Diela neprezentuje formou výstav. Sú tvorené pre priamy predaj v Dielach na Slovensku a na objednávky. Jej obrazy sa nachádzajú v súkromných zbierkach v Austrálii, v Japonsku, v Ázii, v Kanade, v Amerike, v Európe.

## Úspechy
Už počas štúdia ilustrovala poviedky našich aj zahraničných autorov uverejňovaných v časopise Slovenka. Je laureátkou súťažnej výstavy Vysokých škôl výtvarných umení v Prahe, v roku 1985 obdržala cenu za grafiku: „Svadobná cesta“ (mezotinta); je autorkou výtvarného obalu pre zborník: "Európska gitarová hudba", ktorý vydalo vydavateľstvo Opus, Bratislava, 1990.

## Externé odkazy
*Oficiálna stránka 
*Článok o autorke v Dom a Bývanie 

Kategória:Slovenskí ilustrátori
Kategória:Študenti Albína Brunovského
Kategória:Osobnosti z Bratislavy
Run–D.M.C.

**Run–D.M.C.** bola americká hip-hopová skupina pochádzajúca z Hollis v štvrti Queens v New York. Založili ju v roku 1981 Joseph "Run" Simmons, Darryl "D.M.C." McDaniels a Jason "Jam Master Jay" Mizell. Skupina je považovaná za jedného z najvplyvnejších interpretov v histórii hip-hopovej kultúry. Skupina Run–D.M.C. bola jednou z najznámejších skupín 80. rokov, ktorá spolu s LL Cool J, Beastie Boys a Public Enemy znamenala príchod "novej školy" v hip-hope. Stala sa tiež prvou skupinou v hip-hope, ktorá vydala album certifikovaný zlatou platňou (*[[Run–D.M.C. (album)|Run–D.M.C.]]*, 1984) a bola nominovaná na cenu Grammy. Skupina taktiež ako prvá získala platinovú platňu (*[[King of Rock]]*, 1985) a multiplatinovú certifikáciu (Raising Hell, 1986). Skupina Run–D.M.C. bola jedinou hip-hopovou skupinou, ktorá vystupovala na benefičnom koncerte Live Aid v roku 1985.

Skupina medzi prvými, ktorá poukázala na dôležitosť spojenia MC a DJ v hip-hope. V roku 2004 zaradil časopis *[[Rolling Stone]]* skupinu na 48. miesto v zozname najlepších hudobných interpretov všetkých čias. V roku 2007 bola skupina Run–D.M.C. menovaná ako "The Greatest Hip Hop Group of All Time" webstránkou MTV.com a ako "Greatest Hip Hop Artist of All Time" stanicou VH1.

## Diskografia

**[[Run–D.M.C. (album)|Run–D.M.C.]]* (1984)
**[[King of Rock]]* (1985)
**[[Raising Hell]]* (1986)
**[[Tougher Than Leather]]* (1988)
**[[Back from Hell]]* (1990)
**[[Down with the King]]* (1993)
**[[Crown Royal]]* (2001)

## Referencie

## Externé odkazy
* Oficiálna webstránka

## Zdroj

Kategória:Hudobné skupiny z 1981
Kategória:Raprockové hudobné skupiny
Kategória:Reperi USA
Kategória:Trojice v hudbe
Kategória:Hiphopové hudobné skupiny USA
Kategória:Rock and Roll Hall of Fame
Kyprina úzkolistá

**Kyprina úzkolistá** alebo **vŕbka úzkolistá** (*Epilobium angustifolium*, synonymum *Chamerion angustifolium*) je druh rastliny z čeľade pupalkovité.

## Opis
Ide o trvalku dosahujúcu výšku najčastejšie 50–200 cm. Podzemky sú dlhé a plazivé, vybiehajú z nich dlhé svetlé podzemné výbežky. Byľ je väčšinou jednoduchá, len zriedkavo málo rozvetvená, často červenkasto sfarbená, holá, len v hornej časti riedko pýritá, základ byle nedrevnatí. Listy sú striedavé, pomerne početné so stopkou. Čepele sú najčastejšie čiarkovito alebo pozdĺžne špicaté až elipsovité, na líci tmavozelené, na rube sivozelené s vynikavou žilnatinou, asi 5–20 cm dlhé a 1–2 cm široké, na okraji mierne zvlnené a trochu podvinuté. Kvety sú usporiadaná v súkvetiach, v bohatých vrcholových strapcoch a vyrastajú z pazúch listeňa. Kvety sú štvorité, kališné lístky sú štyri, o niečo kratšie ako korunné lístky. Korunné lístky sú tiež štyri, sú najčastejšie 10–16 mm dlhé, na vrcholu zaokrúhlené alebo veľmi mierne vykrojené, horné trochu väčšie ako dolné, preto sú kvety miestne súmerné, sú ružovo-purpurovej farby, zriedkavo biele. V Strednej Európe kvitne najčastejšie v júni až v septembri. Tyčiniek je osem v jednom kruhu. Semenník sa skladá zo štyroch plodolistov, je spodný, čnelka je priama, blizna je štvorlaločná. Plodom je asi 4–8 cm dlhá tobolka, v obryse čiarkovitého tvaru, štvorhranná a štvorpúzdrová, otvára sa štyrmi chlopňami, obsahuje veľa semien.
Semená sú asi 1–1,3 mm dlhé, na vrchole s páperím, osemenie je hladké. Šíri sa pomocou vetra (anemochória) Počet Chromozómov je 2n=36

## Taxonómia
Niektorí autori zaraďujú do rodu *Chamerion*. Kubát 2001 včleňuje rod *Chamerion* do rodu *Epilobium* v rovnakom poňatí ako ho mal Linné.

V slovenskej literatúre *Flora Slovenska IV/4* je uvádzaná ako *Chamerion angustifolium* (L.) J. Holub.

## Rozšírenie
Kyprina úzkolistá má rozsiahly areál. Rastie takmer v celej Európe, zriedkavý výskyt alebo absencia je len na úplnom juhu, ďalej sa vyskytuje na Islande a v Grónsku, aj v Ázii, vrátane Malej Ázie a Kaukazu cez Sibír až na Ďaleký Východ, vyskytuje sa aj v Japonsku. Jej areál zaberá aj veľké časti Severnej Ameriky, chýba len v južnejších častiach USA.

## Referencie

## Iné projekty

## Zdroj

Kategória:Pupalkovité
Kategória:Rastliny s fialovými kvetmi
Kategória:Flóra v Grónsku
Hadrián I.

**Hadrián I.** (* ?, Rím, Taliansko - † 25. december 795, Rím) bol 95. pápež. Pápežský úrad zastával od 1. februára 772 do svojej smrti.

Bol synom rímskeho šľachtica Theodora. Po svojom nástupe do úradu zrušil spojenectvo pápežského stolca s Longobardmi a uzavrel spojenectvo s Frankmi. Bol piatym najdlhšie slúžiacim pápežom v dejinách. 

## Literatúra
* Florian Hartmann: *Hadrian I. (772–795). Frühmittelalterliches Adelspapsttum und die Lösung Roms vom byzantinischen Kaiser.* (= Päpste und Papsttum; Bd. 34), Stuttgart: Hiersemann 2006, ISBN 3-7772-0608-3.
* Rudolf Schieffer: *Hadrian I.* In: *Lexikon des Mittelalters*, Bd. 4 (1989) Sp. 1821–1822.

## Iné projekty

## Externé odkazy
* Hadrián I. na ''Catholic Encyclopedia''
* Hadrián I. na ''Enciclopedia Treccani''

## Zdroj

Kategória:Talianski pápeži
Kategória:Narodenia v 8. storočí
Kategória:Úmrtia 25. decembra
Kategória:Úmrtia v 795
Kategória:Pochovaní v bazilike svätého Petra
Majstrovstvá Južnej Ameriky vo volejbale mužov 2013

**Majstrovstvá Južnej Ameriky vo volejbale mužov 2013** boli 30. Majstrovstvá Južnej Ameriky vo volejbale mužov, ktoré organizuje Juhoamerická volejbalová konfederácia (CSV). Konali sa od 6.10. augusta 2013 v meste Cabo Frio, v brazílskom štáre Rio de Janeiro, za účasti 5 tímov. Pôvodne sa mala na turnaji zúčastniť aj Venezuela, bronzová z minulých majstrovstiev Južnej Ameriky, ale pre problémy s dopravou sa na turnaj nedostavila. 12-krát hostila juhoamerický šampionát mužov Brazília (z toho tretíkrát štát Rio de Janeiro), keď predtým to bolo v rokoch 1951, 1958, 1967, 1983, 1989, 1991, 1995, 2003, 2005 a 2011. Všetky zápasy sa odohrali v aréne Ginásio Poliesportivo Alfredo Barreto s kapacitou 3 200 divákov. Zvíťazilo domáce družstvo Brazílie, ktoré vyhralo všetky stretnutia a pripísalo si už 29. juhoamerický titul.

Tieto majstrovstvá boli zároveň kvalifikáciou na Majstrovstvá sveta 2014, ktoré sa uskutočnia v Poľsku. Kvalifikovali sa na ne 2 najlepšie družstvá. Víťazné družstvo sa zároveň kvalifikovalo na Pohár majstrov 2013.

## Účastníci

Pozn: V zátvorke je uvedené aktuálne umiestnenie v medzinárodnom rebríčku FIVB k 22. júlu 2013.

## Výsledky


Play-off sa nehralo.

## Konečné poradie tímov

## Referencie

## Pozri aj
* Majstrovstvá Južnej Ameriky vo volejbale žien 2013

## Externé odkazy
* Majstrovstvá Južnej Ameriky 2013 na oficiálnej stránke Brazílskej volejbalovej konfederácie  
* Majstrovstvá Južnej Ameriky 2013 na stránke todor66.com 
* Oficiálna stránka Juhoamerickej volejbalovej konfederácie  

Kategória:Volejbal v 2013
Muži
Volejbal
Kategória:2013 v Brazílii
Lev III. (pápež)

[náhľad|Lev III. korunuje [Karol Veľký|Karola Veľkého počas Vianoc v roku 800.]]
Svätý **Lev III.** (* ?, Rím, Taliansko –  † 12. jún 816, Rím) bol 96. pápež. Pápežský úrad zastával v dobe od 26. decembra 795 do svojej smrti.

V roku 800 korunoval počas vianočných bohoslužieb v chráme sv. Petra v Ríme Karola Veľkého za cisára. Bol to dôsledok mnohých politických úvah zo strany pápežskej kurie i vládnucich kruhov Franskej ríše.

## Životopis
Narodil sa v Ríme ako syn rímskeho občana *Asupia* a bol vychovávaný v pápežskom paláci, kde sa stal vestiáriom; správcom pápežských rúch a klenotnice. Neskôr bol menovaný kardinálom a 26. decembra 795, len deň po smrti Hadriána I. bol zvolený pápežom a vysvätený biskupom.

25. apríla 799 sa stal obeťou sprisahania vedeného synovcom predošlého pápeža, Paschalisom. Po prepadnutí bol uväznený v neďalekom kláštore, odkiaľ ho vyslobodil verný sluha. Utiekol na dvor Karola Veľkého do Franskej ríše. Tu ho zastihla obžaloba, ktorú poslali sprisahanci kráľovi Karolovi. Ten poslal na jeseň pápeža so sprievodom vojska späť do Ríma.

Karolovi legáti v Ríme začali súd a konečný verdikt o výške trestu bol ponechaný Karolovi. Karol Veľký pápeža oslobodil od všetkých obvinení a pápež sa verejne očistil od všetkých žalôb. Pre sprisahancov odsúdených na smrť vyprosil Lev III. zmenu trestu na vyhnanstvo do Franskej ríše. Za preukázané služby korunoval na Vianoce roku 800 Karola Veľkého ako Karola Augusta za cisára Rimanov, čím bola formálne obnovená Západorímska ríša.

## Uctievanie
Podľa Rímskeho martyrológia z roku 2004 si Katolícka cirkev pripomína tohto pápeža 12. júna.

## Referencie

## Literatúra
* Hans-Georg Beck: *Die Herkunft des Papstes Leo III.* In: Frühmittelalterliche Studien, Bd 3, 1969, S. 131 – 137.
* Christoph Stiegemann, Matthias Wemhoff (Hrsg.): *799 – Kunst und Kultur der Karolingerzeit. Karl der Große und Papst Leo III. in Paderborn.* 3 Bände. Zabern, Mainz 1999, ISBN 3-8053-2456-1, ISBN 3-8053-2590-8
* Elke Goez: *Papsttum und Kaisertum im Mittelalter.* Darmstadt 2009. S. 20 – 24.

## Pozri aj

* Zoznam kardinálov vymenovaných Levom III.
* Zoznam svätcov Katolíckej cirkvi

## Iné projekty

## Externé odkazy
*III. na ''Enciclopedia Treccani''

## Zdroj

Kategória:Narodenia v 8. storočí
Kategória:Úmrtia 12. júna
Kategória:Úmrtia v 816
Kategória:Talianski pápeži
Kategória:Talianski katolícki svätci
Kategória:Pochovaní v bazilike svätého Petra
Kategória:Katolícki svätci majúci sviatok 12. júna